sleep- vereistes - Forum Topic
Total Views: 82 391 063
Forums / 8. Towing Advice / sleep- vereistes
views: 4 979 112
01 Apr 2019 @ 20:01:13 pm
Ek weet die onderwerp is al deurgetrap, maar ek is nog ietwat deurmekaar. Ek het n Renault Duster 1.5 4x4 gekoop en volgens die handleiding mag die voertuig 1500kg sleep. Die tarra van die voertuig is egter in die 1200's. As jy volgens wet gaan, gee Renault maw onwettige aanwysings. Wegsleep het ook klarblyklik 'n 20 000 km sleeptoets met Renault en Jurgens Expo gedoen, wat dan ook onwettig sal wees. Waar mis ek iets?
Wat ek verder nie verstaan nie is die volgende: Sprite Tourer SC, byvoorbeeld, gee die karavaan 'n Tarra van 1000 en GVM van 1370. Daarby dui hulle 'n kapasiteit van 370 kg aan. Daarvolgens blyk dit asof die gewig soos jy die karavaan koop 1000 kg is en jy kan derhalwe 370 kg ekstra pak om by maksimum GVM uit te kom. As ek nou byvoorbeeld 200 kg pak, sal die gewig 1200 kg wees, alhoewel die GVM 1370 kg aandui. Dit wil vir my lyk asof die gvm deesdae aangedui word as die maksimum gewig wat die karavaan gepak mag weeg en nie wat die lee karavaan weeg nie. Verstaan ek dit reg en sal dit wettig wees om 'n karavaan wat 1200 kg weeg te sleep al dui die gvm 1370 kg aan?
01 Apr 2019 @ 22:06:17 pm
Ek het die 2017 model, 1.5 dCi 4WD, en sy Tarra (leë gewig) is 1 325 kg. Dus kan 'n mens in SA 'n wa sleep met 'n GVM (vol gelaaide gewig) tot en met die voertuig se Tarra gewig. Die vervaardiger laat jou egter toe om tot 1 500 kg te sleep (met inloop remme), maar dis nie wettig in SA nie. Maw ons wet is strenger as die voertuig vervaardiger se limiete. Beide is dus reg, alhoewel die wet in SA ons effens beperk (vir veiligheidsredes natuurlik).
In my geval sleep ek 'n boswa met 'n Tarra van 850 kg en 'n GVM van 1 300 kg (spesiaal so geregistreer om by my voertuig te pas).
Hoop dit antwoord jou vraag voldoende.
02 Apr 2019 @ 05:46:32 am
In 'n mate, dankie. As jy dalk net op die volgende kan kommentaar lewer sal ek dit waardeer. My voertuig se tarra is byvoorbeeld 1200 kg, die karavaan se tarra 1000 kg en sy GVM 1300 kg. As ek nie my karavaan vol laai nie en dit weeg byvoorbeeld 1100 kg volgelaai as ek dit sleep, is ek wettig op die pad?
02 Apr 2019 @ 05:58:52 am
Snys jy is op die regte spoor. Beste is om te hak en laai en dan by jou local weegbrug te weeg. Want baie kere is die gewig van die karavaan op jou makers plate nie korrek. (Hou daai weigh bridge slip by jou as jy sleep) Ek sou dan die spesifikasie van Renault ook altyd by my hou om beampte te wys. Kry ek n boete stuur ek dit vir Renault. False advertisement en hulle moet betaal. Ek sal bo alle twyfel ook aanbeveel jy sleep met n stabiliser (Tando/ yellow blade) omdat jy so op die limiet van jou sleep kombinasie werk
02 Apr 2019 @ 06:29:23 am
02 Apr 2019 @ 06:29:24 am
02 Apr 2019 @ 06:48:11 am
Goed Riaan dit werk so
Eerstens bepaal die pad ordonansie dat die Sleepvoertuig nie 'n S/wa mag sleep as die Bruto Voertuig Massa (BVM/GVM) van die S/wa swaarder is as die Tara van die sleepvoertuig nie TENSY die S/wa toegerus is met addisionele diens remme nie. So jy mag 'n S/wa sleep wat swaarder as die Tara van jou voertuig is mits die S/wa addisionele diensremme het. (Addisionele diens remme sluit nie die gewone inloop rem in nie) (Dit is 'n bespreking op sy eie). Neem kennis dat dit nie moontlik is vir die verkeers afdeling om die wet af te dwing nie. Want jy is reg. Die verkeers ou moet fisies bewys dat jy op daai tyd en plek die gewigte oorskry maw hy moet jou kombinasie weeg, hy kan nie net 'n boete skryf vir dit wat hy lees op die identifikasie plaatjies nie. En dan voordat hy die kombinasie weeg moet hy eers jou voertuig bring tot op sy Tara gewig wat bv kwart tenk brandstof, 80% groote pesoon binne, Bande en al die goed van toepassing op die Tara spec. Dis amper dieselfde as as spoed. My kar kan maklik 160km/h ry maar hy moet bewys ek het dit gery.
Tweedens het die vervaardiger 'n spesifikasie wat die limiete van die voertuig aan dui. Volgens die handleiding sê jy kan die Duster 1500kg sleep. Dit word verkry deur die Bruto Voertuig Massa (BVM/GVM) van die Bruto Kombinasie Massa (BKM/GCM) af te trek. So as die GCM van die Duster 4500kg is en die GVM is 3000kg dan kan jy iets Sleep wat totaal na gelaai 1500Kg weeg. Al die gewig info is beskikbaar op die ID plaatjie van jou voertuig. Nou die gewigte hier word gebruik by 'n weeg brug om te kyk of jy die vermoë van die voertuig oorskry. Daar tik hulle jou voertuig se registrasie gegewens in. Die gewig data is dadelik beskikbaar. Hulle weeg die kombinasie op elke as afsonderlik. En die gewig gemeet op die as van die S/wa vergelyk hulle met die data en as jy die vermoë (1500kg) van die Duster oorskry sal jy 'n boete kry. Die boete is niks want dit betaal jy. Die probleem kom dat hulle laat jou nie toe om daar weg te ry alvorens jy die gewig reggemaak het nie. So jy moet aflaai, oorpak of iets doen want voor jy ry trek jy weer op die skaal.
Hoop die info help.
Baie belangrik is, as die BVM op die ID plaatjie van die S/wa hoër is die 1500kg (Sleep vermoë) of 1200kg (Tara) Is dit nie te sê jy het die wet oor tree nie. 'n Weeg skaal moet dit bewys. So maak soos Bak Oor gesê het. Pak jou wa trek hom op 'n weeg brug en kyk waar staan jy. Meet is om te weet........................
Moet net nooit vergeet dat Jurgens in die verlede met die gewigte van hulle karavane geknou het nie. Dit was om mense met 'n ligter voertuig toe te laat om 'n effe swaader wa te kan sleep. Dus as jou wa wys die Tara is 'n sekere gewig en jy weet jy kan bv 230kg in pak moet jy maar gaan seker maak dat jy nie die BVM op die ou einde oorskry nie as jy daai 230kg gepak het.
02 Apr 2019 @ 07:06:14 am
Netso kan mens die vraag vra.
Kan 'n Hyundai Atos waarvan die Tara 620kg is en die sleep vermoë 700kg is, 'n dubbelas S/wa sleep waarvan die S/wa se Tara 450kg is en sy BVM 1800kg is??????
Ja hy kan.................. MITS:
Die Vrag wat op die S/wa gelaai is minder of gelyk aan 170kg is. Want die tara van Sleep wa is 450kg plus die vrag se gewig gee 620kg (Tara van Atos)
Die totale BVM van die S/wa op daai tyd is ook onder die sleep vermoë van die Atos.
02 Apr 2019 @ 09:42:43 am
Ek gaan nie kommentaar lewer op die insette nie.
Ek vestig net lede se aandag op art 72 van die Wet en art 248 van die Regulasies. Jou wa en voertuig hoef geensins deur die "beamptes" geweeg te word nie. Die vervaardiger se info oor die Tarra en BVM dien as prima facie bewys.
02 Apr 2019 @ 10:51:12 am
Wel Theo. Jy kan na die weegbrug op N4 tussen Witbank en Middelburg kontak. Praat daar met die verkeers beampte genaamd Gawie Schoeman wat die weegbrug onderandere beman.
Dis hy wat dit afdwing en moet toepas en my die info gegee het.
02 Apr 2019 @ 11:24:35 am
Leon, dis hoekom ek nie kommentaar lewer nie. Ek lees net wat die Wet en die Regulasie bepaal. Die Engelse kopie wat ek het maak melding van "presumptions" in die twee artikels waarna ek verwys en spesifiek oor die gewig kwessies. Voor ek nog by die weegbrug op die N1 voor Bela-Bela kom, ry ek by vier verskillende entiteite se verkeerspolisie verby. Hulle hoef net te lees wat op e-Natis deur die vervaardigers geplaas is en op die lisensieskyfies gedruk is - en dit is die prima facie getuienis waarna in genoemde artikels verwys word. G'n weegbrug is nodig om te bewys dat die wa se BVM die voertuig se tarra oorskry nie.
Al is die wa dolleeg - as die BVM van die wa die tarra van die sleepvoertuig oorskrei soos geregistreer, dan is daar 'n oortreding. Die eienaar moet sy onskuld bewys - dit is nie die beampte se werk nie.
02 Apr 2019 @ 12:00:57 pm
Ek stem eintlik hiermee saam. Hou eerder by wat die spesifikasies sê op die plaatjies dan sal jy nie kans waag om in moeilikheid te kom nie
02 Apr 2019 @ 20:26:15 pm
Dankie Leon, dit maak nogal sin. Ek kon van die begin af nie die logika insien van die GVM op die plaatjie nie. Ek het ook intussen die bestuurder by kennis karavane genader en hy het my die volgende ingelig:
Die tarra van karavane sluit die karavaan se totale gewig in. Die enigste gewig wat nie in berekening gebring word nie om die tarra te bereken , is die tent. As jy jou karavaan pak en die GVM is onder die tarra van jou voertuig, is dit wettig. Die GVM op die plaatjie kan dus die tarra van jou voertuig oorskry, solank die totale gewig van jou gepakte karavaan nie jou voertuig se tarra oorskry nie. Dit is in lyn met jou siening.
02 Apr 2019 @ 22:21:03 pm
Dis vir my 'n persoonlike wending in die toepassing. Ek het verstaan dis nie wat die werklike gewig v d sleepwa/woonwa op 'n gegewe stadium is maar tot en met die BVM wat mens dit mag laai.
Prakties sou dit neerkom op 'n 3 ton sleepwa wat leeg is en onder die Atos se 620kg weeg is binne die wet. Ek het gedink omdat jy nou wel skielik 2ton kan laai en dit nie meer wettig is is die rede hoekom daar gekyk word na die BVM wat die sleepwa MAG laai.
Dis skep deels onsekerheid want daar is ook bepaal as die sleepwa nie enige remstelsel het nie die sleepvoertuig 2x die BVM v d sleepwa moet weeg. Hiervolgens mag mens bv nie enige Venter sleep (BVM=450kg) met bv 'n Nissan 1400 wat onder 700kg weeg.
03 Apr 2019 @ 06:43:47 am
Ek het na aanleiding van wat Theo genoem het van Regulasie 248 "presumptions" weer die beampte geskakel in Middelburg.
Het vir hom detail beskrywing gestuur rondom die situasie van Regulasie 151 Par 1, b, ii, wat spesifiseer dat die S/wa 'n parkeer rem en diens rem moet hê as die S/wa se GVM die Tara van die sleepvoertuig oorskry.
Nou in my eerste antwoord op die vraag van Riaan het ek gemeld van die diens rem, en nie inloop remme nie. Ek moet bevestig in die regulasie staan daar nie addisionele diens rem nie. Daar staan net en ek haal aan................ Regulasie 151 Par 1, b, ii,
......exceeds the tare of the drawing vehicle, unless the trailer is equipped with a parking brake and a service brake;
Dus in die laaste uitgawe van die wet word nou net gepraat van die "Parkeer rem" en "Diens rem". Nou is die vraag................. word die "Inloop rem" hier gesien as die diens rem? As dit so is dan voldoen die karavane want hulle het 'n "Handrem/Parkeer rem en 'n inloop/diens rem.
Dis hoekom ek gesê het die diens rem storie is 'n bespreking op sy eie.
03 Apr 2019 @ 08:34:51 am
Leon, dis "complicated" soos van ons politici sê.
Die definisie van 'Service' en 'Overrun' remme is in die fotos. Die twee definisies is in die Wet.
Die verskil lê in hoe die goed werk. Diensremme word deur die bestuurder van die sleepvoertuig geaktiveer normaalweg deur die rempedaal. Inloopremme word geaktiveer wanneer daar drukking op die sleepstang geplaas word soos wanneer die sleepvoertuig vryloop teen 'n afdraande en die gewig van die wa vorentoe druk.
Met my vier bakkies het ek elke keer aan die verkoopspersoon gevra waar is die diensrem stelsel se koppelings in die bakkies en of dit elektries, hidrolies of 'n lugstelsel is.
Dan kyk hulle my aan met daardie verlate uitdrukkking in die oë. Dan moet ek verduidelik oor die Wet en regulasies wat bepaal dat as ek nou so 'n groot gewig kan sleep met die bakkie (3500kg met die Ranger), dan moet daar 'n diensremstelsel wees wat ek ook op die sleepwa moet installeer.
Soos jy self sal weet is dit onbekostigbaar om diensremme op beide te installeer as dit nie van meet af daar is nie.
03 Apr 2019 @ 09:05:51 am
Theo, jou beskrywing van 'n "verlate uitdrukking" is spot-on!
03 Apr 2019 @ 17:24:47 pm
Tussen Leon en Theo weet ek ook nie meer nie.
04 Apr 2019 @ 07:02:05 am
Die vraag aan die beampte van Middelburg kom daarop neer hoekom neem hy nie die Tara van die Sleepvoertuig in ag (Volgens regulasie 151) nie.
Want hy sê baie duidelik dat hy net die GCM, aste se gewigte van die sleep voertuig en die GVM van die S/wa gebruik om die wet toe te pas en dat hy glad nie die Tara in agneem nie.
Die enigste antwoord sou dan wees hy ag die inloop rem soortgelyk aan 'n diens rem. Alhoewel die werking verskil.
Kom ons kyk wat is sy antwoord wanneer hy met een terugkom.
04 Apr 2019 @ 07:07:30 am
Ek het hom ook vertel van "Presumptions" van regulasie 248.
Terloops het ek op 'n ander draad genoem van die verkeers mense wat ek genooi het vir koffie om die LED bar en ekstra ligte op 'n voertuig te bespreek.
Die koffie is al yskoud en ek sien nog niemand nie.
04 Apr 2019 @ 13:13:25 pm
Leon, hier is twee vertrekpunte ter sprake.
Sou ek wou beweer dat 'n voertuig en sy sleepsel oorlaai is, dan benodig ek die bewyse wat by 'n weegbrug verkry sou word. Dan kyk mens ook onder meer na die as-belading, ens. Dit is hier waar die voertuig ook afgelaai moet word om die oorlading reg te stel. Hier geld sekere vermoedens of aannames wat die hof sonder verder bewys lewering aanvaar.
Sou ek wou beweer dat die sleepsel onwettig is deurdat die BVM die Tarra oorskrei, dan geld die geregistreerde informasie wat onder andere deur die vervaardiger verskaf is en op die dataplaat aangebring is. Hier kom die aannames ook in en waarop die prima facie getuienis berus. Om die bewyse hiervoor te lewer, vereis nie 'n weegbrug nie.
Dit bly egter 'n komplekse kwessie en iets wat mense in twee kampe plaas.
07 Apr 2019 @ 20:33:21 pm
Twee verkeers lede van weegbrug het my terug geskakel. Ek gee hul terugvoer sodra ek by rekenaar is.
08 Apr 2019 @ 13:58:27 pm
Beide die amptenare wat verantwoordelik is om die gewig regulasies af te dwing het my terug geskakel gedurende die naweek.
Beide is van opinie dat die verkeers beamptes weet hoe die gewig regulasies afgedwing word en dat dit die verkeersbeampte is wat moet bewys dat die gewig van 'n betrokke sleep kombinasie die pad reels op 'n spesifieke tyd en plek oorskry is. Die enigste manier om dit te doen is deur gebruik te maak van 'n weegbrug.
Sou 'n beampte hom verlaat op slegs dit wat op die ID plaatjies staan is albei van mening dat die klagte teen gestaan word en so sal die verkeerbeampte wat 'n klagte geskryf het met die rooi gesig staan in die hof en dit dan nie weer doen nie.
Beide die amptenare sê baie duidelik dat slegs die GCM, GVM en gewig op die aste en bande gebruik word vir die beheer van voertuie se gewig op die paaie. Dit is te moeilik om dit te doen deur die TARA te gebruik. Want daar is 'n spesifikasie om 'n voertuig se Tara te bepaal en om 'n voertuig op sy Tara te kry en dan eers te weeg is nie maklik nie.
Met die bewys las het hulle ook spoed as 'n voorbeeld gebruik. Sou 'n Persoon 'n aanklag dat hy te vinnig gery het teen staan is die die verkeersbeampte se verantwoordelikheid om te bewys:
Persoon wat die snelstrik uitrusting maak moet getuig dat dit diensbaar is.
Dat die uitrusting gekalibreer is met sertifikaat nommer.
Beampte wat dit gebruik het op die aanklag se gegewe tyd en plek opgelei is om dit korrek te gebruik.
Video of visiese bewys dat die aangeklaagde vir 'n redelike tyd die snelheid grens oorskry het.
Netso is dit van toepassing op die gewig van voertuie.
So maak met die info soos jy goed dink.
Kyk wat is jou voertuig se GCM en trek die GVM daarvan af. Dit sê vir jou of jy binne die perke van die voertuig se vermoë sleep. Dit is DIE perk wat gebruik word by 'n weegbrug om te kyk of jou sleep kombinasie wettig is of nie.
Verkeers beampte wat sy werk ken sal weet dat die info op die ID plaatjie nie genoegsaam is om jou aan te kla nie. Hy moet jou kombinasie fisies weeg om die korrekte bewyse teen jou te versamel.
Sou hy net die info op die plaatjie gebruik is die voorstel dat jy dit teen staan. Dalk 'n goeie idee om jou wa na die aanklag, self te laat weeg ter verdediging.
Nou wil ek die verkeers afdeling nader en hulle moet vir my aanduiding gee met watse regulasie oortree mens as jy 'n LED staaf lig op die voertuig monteer.